**Farské oznamy**

**Prvá adventná nedeľa C (1. 12. 2024)**

|  |  |  |
| --- | --- | --- |
| Pondelok |  | 17.30 |
| Utorok | Sv. Františka Xaverského, kňaza | 7.00 |
| Streda | Sv. Barbory, panny a mučenice | 17.30 |
| Štvrtok | Za povolania na kňazský stav | 17.30 |
| Piatok | Sv. Mikuláša, biskupa – prvý piatok | 17.00 |
| Sobota | O Nepoškvrnenom srdci Panny Márie | 6.00 a 17.00 Oblazov |
| Nedeľa | Druhá adventná nedeľa | 8.00 a 10.30 sv. Mikuláš |

Dnešnou nedeľou sme vstúpili do Adventného obdobia i nového cirkevného roku C. Advent je radostným časom očakávania a prípravy na narodenie Pána.

Tento týždeň máme prvý piatok. Prosím, aby ste si v sakristii nahlásili vašich chorých, ktorí by chceli byť vyspovedaní ku Vianociam a Pán Ježiš s kňazom by ich prišiel navštíviť. Spovedať budem pol hodinu pred každou sv. omšou vo štvrtok od 16.30hod. do 17.15 hod. v pastoračnom centre a v piatok od 15.00hod. Vo štvrtok budeme mať v pastoračnom centre celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Začneme o 8.00hod. a zakončenie bude o 17.15 hod. Zapísať na adoráciu sa môžete na stolíku vzadu. V piatok sa o 16.45 pomodlíme litánie k Božskému srdcu.

Po sv. omši bude zbierka na charitu.

Prosím tých, ktorí sa rozhodli podporovať bohoslovca v Afrike, aby chvíľku zostali po sv. omši, potrebujeme sa na niečom dohodnúť.

Pozývam deti na adventnú aktivitu Cesta srdcom maľovaná do školy. Začíname zajtra o 7.20hod v hlavnej budove školy a budeme sa stretávať každý deň pred vyučovaním.

Dnes o 15.00 hod. pozývam tých, ktorí patria do ružencového bratstva na modlitbu ruženca za našu farnosť a úmysly Panny Márie.

Vo štvrtok o 19.00 pozývam rodičov prvoprijímajúcich detí na stretnutie do pastoračného centra.

Spoločná svätá spoveď bude v našej farnosti v sobotu 21.12. od 8.30.

V piatok 6.12. o 18.30 v pastoračnom centre bude stretnutie birmovancov.

Vzadu na stolíku si môžete zakúpiť za 2,60 nástenný kalendár a za 3, 80 stolový kalendár na rok 2025 a za 1,50 časopis Naša žilinská diecéza.

Ďakujem za vaše modlitby, kvetinovú výzdobu, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č.4. Želám vám peknú nedeľu, prijmite teraz požehnanie a skúsme sa pred obedom spoločne pomodliť ako rodina, ktorá ďakuje Pánovi za jeho dary napr. Otče náš ☺.